Ευρωμπάσκετ 2005

Το Ευρωπαϊκό Πρωτάθλημα Καλαθοσφαίρισης Ανδρών του 2005, γνωστό ως Ευρωμπάσκετ 2005, διεξήχθη στη Σερβία και Μαυροβούνιο από τις 16 Σεπτεμβρίου ως τις 25 Σεπτεμβρίου του 2005. Αυτή ήταν η τρίτη φορά που το Βελιγράδι διοργάνωσε ένα τουρνουά του Ευρωμπάσκετ (οι προηγούμενες ήταν το 1961 και το 1975). Πρωταθλήτρια ομάδα αναδείχθηκε κατακτώντας το χρυσό μετάλλιο η Εθνική Ελλάδος, ενώ το αργυρό η Γερμανία και το χάλκινο η Γαλλία. Ο Γερμανός καλαθοσφαιριστής Ντιρκ Νοβίτσκι ανακηρύχθηκε ο MVP του τουρνουά. Η μασκότ της διοργάνωσης ήταν η αλεπού με το όνομα Foxy. Το πιο συναρπαστικό παιχνίδι της Εθνικής Ελλάδος ήταν ο ημιτελικός με τη Γαλλία. Με 1 λεπτό και 12 δευτερόλεπτα πριν τη λήξη του παιχνιδιού και την Ελλάδα να βρίσκεται 7 πόντους πίσω από τους Γάλλους, οι τελευταίοι άφησαν τη διαφορά να μειωθεί στο 64-66 υπέρ τους. Με έντεκα δευτερόλεπτα στο χρονόμετρο, ο Ζήσης κατέβασε τη μπάλα στην επίθεση, και τη γύρισε στον Διαμαντίδη ο οποίος με ένα αριστερόχειρο τρίποντο έφερε την Ελλάδα στο 67-66 και στη νίκη-πρόκριση στον τελικό λίγα δευτερόλεπτα μετά. Ο τελικός με τη Γερμανία ήταν σχεδόν περίπατος σε σύγκριση και έδωσε στην Ελλάδα το δεύτερο χρυσό της μετάλλιο στη διοργάνωση μετά τον θρίαμβο του 1987.

 Το Βελιγράδι, η πρωτεύουσα της Σερβίας και Μαυροβούνιου, ήταν η κύρια τοποθεσία του Ευρωμπάσκετ 2005. Το γήπεδο Pionir Hall φιλοξένησε τους αγώνες του Γ' γκρουπ, ενώ το γήπεδο Belgrade Arena φιλοξένησε τους αγώνες μετά τους προκριματικούς γύρους. Το Morača Sports Center της Ποντγκόριτσα, στο Μαυροβούνιο φιλοξένησε τους αγώνες του Β' γκρουπ. Το Νόβι Σαντ, γνωστό και ως "The City of Sports", είναι η πρωτεύουσα της επαρχίας Βοϊβοντίνα. Οι έξι αγώνες του Δ' γκρουπ διεξήχθησαν εδώ. Η πόλη Vršac φιλοξένησε τους αγώνες του γκρουπ Α' στο γήπεδο Millennium Center, χωρητικότητας 4058 θέσεων. Χρυσή Πεντάδα: Ντιρκ Νοβίτσκι Θεόδωρος Παπαλουκάς Δημήτρης Διαμαντίδης Μπορίς Ντιαό Χουάν Κάρλος Ναβάρο Οι ομάδες που κατετάγησαν στις θέσεις 1-6 (Ελλάδα, Γερμανία, Γαλλία, Ισπανία, Λιθουανία, Σλοβενία) πήραν απ' ευθείας το εισιτήριο για την διοργάνωση του παγκοσμίου πρωταθλήματος του 2006 στην Ιαπωνία. Τέσσερα επιπλέον εισιτήρια έδωσε η FIBA στις παρακάτω χώρες: Ιταλία, Πουέρτο Ρίκο, Σερβία-Μαυροβούνιο και Τουρκία. Οι 9 πρώτοι σκόρερ της διοργάνωσης ήταν: Ντιρκ Νοβίτσκι - 26,1 πόντους/αγώνα (σύνολο 183 πόντους) Χουάν Κάρλος Ναβάρο - 25,2 π/α (σύνολο 151 πόντους) Αντρέι Κιριλένκο - 17,5 π/α (σύνολο 70 πόντους) Ίγκορ Ρακότσεβιτς - 16,3 π/α Γκόρνταν Γκίριτσεκ - 15,7 π/α Χόρχε Γκαρμπαχόσα - 14,5 π/α Ραμούνας Σισκάουσκας - 14,0 π/α Μπορίς Ντιαό - 13,7 π/α Γιάκα Λάκοβιτς - 12,8 π/αΠερισσότερα Ριμπάουντ: Αντρέι Κιριλένκο (11,8 μ.ο.)Περισσότερες Ασίστ: Δημήτρης Διαμαντίδης (5,0 μ.ο.)Από τους 10 αγώνες με τις περισσότερες ελεύθερες βολές, η Ισπανία βρίσκεται στην πρώτη, δεύτερη, τρίτη, έβδομη και όγδοη θέση με μέσο όρο 31,3 βολές ανά παιχνίδι. Στον αγώνα με τη Λετονία είχανε 51 εύστοχες βολές σε σύνολο 63. Στη δεύτερη θέση ο αγώνας με την Κροατία, όπου οι Ισπανοί είχανε 38 εύστοχες βολές σε σύνολο 49. Ποσοστό ευστοχίας 76,7%, λίγο πιο πίσω από τη Γερμανία, που είχε το ρεκόρ στα ποσοστά με 77,9%.Οι ομάδες με τα περισσότερα ριμπάουντ ήταν η Γαλλία, η Ρωσία και η Σλοβενία.Η Λιθουανία και το Ισραήλ είναι στην κορυφή του πίνακα με τα περισσότερα κλεψίματα και ασίστ, παρόλο που η Τουρκία έχει στατιστικώς τα περισσότερα κλεψίματα ανά αγώνα.Στο αγώνα Κροατίας-Τουρκίας σημειώθηκαν τα περισσότερα λάθη, 27 για την κάθε ομάδα. Στο ίδιο αγώνα, σε κάποιο σημείο, η Κροατία είχε ένα σερί 32-0, που διήρκεσε 10 λεπτά. Η Ελλάδα 1 χρόνο νωρίτερα κέρδισε το Ευρωπαϊκό Πρωτάθλημα Ποδοσφαίρου του 2004 και έγινε έτσι η πρωταθλήτρια χώρα ταυτόχρονα και στα δύο δημοφιλέστερα αθλήματα της Ευρώπης. Το ίδιο έχει πετύχει μόνο η Σοβιετική Ένωση. Το 1959 κατέκτησε το ευρωπαϊκό στο μπάσκετ και το 1960 στο ποδόσφαιρο. Τα 19.500 εισιτήρια που κόπηκαν στο γήπεδο Belgrade Arena στον τελικό (Ελλάδα-Γερμανία) ήταν το ρεκόρ για διοργανώσεις Ευρωμπάσκετ. Ευρωμπάσκετ 2005-Official site Αρχειοθετήθηκε 2006-05-12 στο Wayback Machine. www.fibaeurope.com www.fiba.com Αρχειοθετήθηκε 1996-11-04 στο Wayback Machine.